  Виталий Пронин Ижысь ёросъёсын отборочной этапъёс ортчылозы. Ужрадлы кутскон сётыса, Ижысь тымет дурын ӵошатскизы Удмуртилэн но шоркарлэн сборнойёссы. Нырысетӥ шудонэз гын сапеген эктэм улсын шулдыртӥзы фольклоръя «Айкай» театр но Богдан Анфиногеновлэн шуныт пыдкук сярысь кырӟанэз.Табере Ижысь ёросъёсын отборочной этапъёс ортчылозы. Вожвылъяськонэ пыриськыны луонлык сётэмын вань мылкыд карисьёслы. Командаез 16 ареслэсь бадӟым 12 муртлэсь кылдытоно, яра нылкышноосын но пиосмуртъёсын валче шудыны. Финалэ сюроз котькуд ёросысь быдэн одӥг команда гинэ. Кужмоосыз 5 командаос 18-тӥ мартэ Ижысь «Динамо» стадионын пумиськозы. Вормисьёсты бадӟым кузьым вите - соослэн ёросазы хоккеен шудонъя выль коробка пуктӥськоз. Но таин гинэ кузьымъёс уг быро. Кужмоезлы командалы шуд усёз ас синмыныз адӟыны туэ мае Даниын ортчоно хоккейя дуннелэсь чемпионатсэ.  